El Mosso que ha abusat d'una periodista, expulsat de la Colla Vella de Valls | Diari La República Checa\nEl Mosso que ha abusat d’una periodista, expulsat de la Colla Vella de Valls\nEncasta el cotxe contra casa seva i rebenta el subministrament elèctric\nEl casteller que presumptament va abusar d’una periodista durant la Diada Castellera de Sant Fèlix a Vilafranca ha estat expulsat de la Colla Vella de Valls. També serà objecte d’un expedient per part dels Afers Interns dels Mossos d’Esquadra pel fet de ser agent de la policia catalana.\nL´agressor és Mosso d´Esquadra\nEl president de la Colla Vella de Valls, Albert Pedret, diu que van apartar l’agressor – que és mosso d’esquadra – un cop se’ls va informar que s’havien obert diligències judicials contra ell. A més, Pedret ha assegurat que l’expulsaran de la colla si la investigació confirma que ell és l’autor dels fets denunciats. “Ningú no n’ha de tenir cap dubte. Qualsevol altra colla del món casteller reaccionaria de la mateixa manera”, ha manifestat.\nEl president de la Colla Vella ha explicat que, després que la Xarxa Audiovisual Local es posés en contacte amb ells, van poder parlar amb la periodista. Pedret ha detallat que van col·laborar en tot moment amb ella i que li van donar “tota la informació que demanava en base a les descripcions que ens va donar”.\n“Aquests temes formen part de la societat i els castells formen part de la societat. Evidentment, com que les colles castelleres som un reflex de la societat aquest és un tema molt sensible que s’està treballant. Algunes colles disposen de comissions o de grups de treball, i la Coordinadora també té una comissió d’Equitat que hi està treballant”, ha afegit.\nPedret ha explicat que, com cada dilluns, avui hi ha reunió de la junta directiva de la colla i que tractaran aquesta qüestió. La intenció, ha dit, és analitzar quines mesures preventives i de conscienciació poden prendre “perquè fets com aquests no es repeteixin”.\nEls Mossos van arrestar el casteller – i company – divendres al vespre i el dissabte va passar a disposició judicial. El jutjat de guàrdia de Vilafranca el va deixar en llibertat provisional, acusat d’un delicte d’abusos sexuals. La jutgessa, que va prendre declaració a la periodista, als testimonis i al detingut al llarg del dia, també va acordar incomunicació amb la víctima per cap mitjà i allunyament d’un mínim de 1.000 metres, d’acord amb la petició del Ministeri Fiscal.\npreviousCambrils tria la Miss Turisme Catalunya\nnextEl periodista Jonathan Oca es casa amb la pedagoga Jèssica Casas


Eulàlia: un doll d’aigua fresca\nDéu vos guard, amics, avui és festa i avui a Barcelona és festa gran perquè és Santa Eulàlia.\nL’Esbart Ciutat Comtal ha presentat, per cinquè any consecutiu, a la Catedral de Barcelona l’espectacle Eulàlia, una recreació històrica basada en la vida de santa Eulàlia, una noia valenta que al segle III, per defensar la seva fe cristiana es va enfrontar al pretor romà, Dacià, el qual va manar que fos martiritzada i condemnada a morir a la creu.\nLa persecució religiosa i el martiri travessen la història de la humanitat. M’hi ha fet pensar molt la recent pel·lícula Silencio de Martin Scorsese. Al segle XVII dos joves jesuïtes portuguesos viatgen al Japó buscant un missioner que després d’haver estat perseguit i torturat, ha renunciat a la seva fe. Ells mateixos viuran el suplici i la violència. La pel·lícula, molt ben feta, planteja qüestions ben actuals com el diàleg de cultures i religions, el zel missioner, la fe popular o l’apostasia.\nHi ha el risc que ens mirem aquests espectacles com si només fossin això, espectacles, però sabem que dissortadament el martiri, la persecució religiosa, no són temes del passat. Continuen avui dolorosament presents en el món. De ben segur que les nostres comunitats cristianes serien més madures si tinguéssim més sovint presents els nostres germans perseguits.\nTornem a santa Eulàlia. La llegenda, que és el perfum de la història, explica que dues noies que anaven a buscar aigua a un pou proper a casa seva van trobar-se que no hi havia aigua, i tement el càstig del seu pare es van posar a plorar. Eulàlia les sentí, estengué el seu mantell sobre el coll del pou, l'aigua brollà i les noies van poder omplir els seus càntirs. L’aigua sortia amb tanta força que formà un riu que segueix alimentant els pous de Barcelona.\nQue Eulàlia continuï portant a la nostra ciutat el doll del ben parlar, la frescor de la fe i el coratge de defensar les pròpies conviccions.


Assassinades dos dones a Lugo i a Granada\nDetinguts com a presumptes autors la parella d’una víctima i l’ex de l’altra || Els granadins guarden un minut de silenci\nDos dones van ser assassinades aquest cap de setmana en dos presumptes casos de violència de gènere, un a Lugo i un altre a Granada. A la ciutat andalusa, la víctima va ser apunyalada dissabte presumptament per la seua exparella, que va ser detinguda poc després. La víctima tenia 39 anys i el suposat agressor 24.\nSegons van informar fonts de la Policia Nacional, que s’ha fet càrrec de la investigació, i del servei d’emergències 112, el succés va tenir lloc lloc a les 17.45 hores a l’habitatge de la víctima, ubicada al carrer Pavía, al barri granadí del Zaidín.\nEn el que va d’any han estat assassinades per les seues parelles o exparelles 10 dones\nFins al lloc dels fets es van desplaçar agents de la Policia Local i la Nacional i serveis sanitaris, que van atendre la víctima, que va morir per ferides d’arma blanca.\nFonts policials van explicar que inicialment l’agressor havia fugit però després es va entregar a dependències de la Guàrdia Civil de Guadix. Així mateix, fonts de la subdelegació del Govern espanyol van explicar que la víctima, la segona a la província en aquest 2020, no havia presentat denúncies.\nD’altra banda, una altra dona va morir assassinada a Lugo presumptament per la seua parella, que va ser detingut per la Policia. El cos de la víctima va ser trobat en un habitatge d’aquesta ciutat divendres a la nit, segons van informar fonts policials.\nL’home, parella sentimental de la víctima des de l’estiu passat, està sent investigat per homicidi, violència de gènere i violència domèstica, van explicar les fonts, que van agregar que va ser traslladat a dependències de la comissaria provincial.\nLa mare de la víctima va alertar sobre les 22.00 hores de divendres de la troballa del cadàver, que presentava ferides d’arma blanca en diverses parts del cos en un habitatge de la Rúa da Cerradura, al barri de Lugo d’As Gándaras.\nEn cas que es confirmin aquests dos nous casos, el nombre de dones assassinades per violència de gènere aquest 2020 ascendiria fins a 10 i serien 1.043 les víctimes des de l’any 2003.


Educació crea tres aules noves de dos anys gratuïtes per al curs que ve - VilaWeb\nEducació crea tres aules noves de dos anys gratuïtes per al curs que ve\nA les escoles de Bellús, Bufali i Montitxelvo\nLa Conselleria d’Educació, Cultura i Esport ha creat 99 aules gratuïtes d’Infantil de dos anys noves en col·legis de 89 poblacions per al curs que ve, tres de les quals a la Vall d’Albaida: a Bellús, Bufali i Montitxelvo.\nEl conseller d’Educació, Vicent Marzà, ha assegurat que “enguany s’ha aconseguit de triplicar l’obertura d’aules de dos anys gratuïtes en escoles respecte de cursos anteriors”. “És una prioritat de garantir la igualtat d’oportunitats de les famílies i que els seus fills i filles puguen accedir a aquest tram d’educació no obligatòria independentment de la seua situació socioeconòmica”, recalca en un comunicat.\nA més -prossegueix- “les noves aules de dos anys gratuïtes les hem creades en escoles rurals, perquè considerem que són fonamentals per a lluitar contra la despoblació, ja que amb més facilitats educatives, la gent opta per quedar-se a viure als seus pobles”.\nLes noves aules gratuïtes de dos anys se sumen a les ja implantades en altres centres d’Infantil i Primària, les de les escoles infantils municipals i les de les escoles infantils de la Generalitat. En total, el curs vinent s’oferiran a tot el País Valencià més de 18.000 places en 900 aules d’aquestes característiques.


Guia per a la utilització del REFIC | miriadi\nEls referencials ›\nGuia per a la utilització del REFIC\n1.Per a què un referencial de competències en intercomprensió?\n2.Els principis organitzatius\n3.Les dimensions del REFIC\n4.Els objectes d'avaluació\n5.El desenvolupament/progrés dels aprenentatges\nEl Referencial de competències de comunicació plurilingüe en intercomprensió1 (REFIC)2 es configura com a una guia per a la programació de les formacions i com a base per a l'avaluació de competències adquirides dins de l'àmbit de l'enfocament plurilingüe per a l'aprenentatge de llengües de tipus intercomprensiu, és a dir, d'un enfocament que afavoreixi les competències receptives amb l'objectiu de poder llegir, escoltar o interectuar, cadascú amb la seva llengua. Aquest referencial es completa amb el Referencial de competències en didàctica de la intercomprensió (REFDIC) el qual, per la seva part, proposa elements de competències didàctiques que permeten construir una trajectòria de formació en didàctica de la intercomprensió.\nEls dos documents s'adrecen específicament als formadors3 amb dues visions diferents. Els descriptors del primer (REFIC) fan referència als sabers, als saber-fer, així com a les actituds i les estratègies les més eficaces que un formador4 en intercomprensió desitja desenvolupar amb el seu públic en formació, i que ell mateix ha d'adquirir prèviament. El segon (REFDIC) fa referència als sabers, al saber-fer, així com a les actituds i les estratègies necessaries per a un formador per promocionar en la seva pràctica professionals una didàctica de la intercomprensió.\nEls objectius específics del Referencial de competències de comunicació plurilingüe en intercomprensió (REFIC) són:\ndefinir les actituds, els coneixements i les habilitats en intercomprensió que facilitin la comunicació plurilingüe i intercultural ;\ni des d'aquest punt, promoure la integració curricular de la intercomprensió i la seva difusió com a pràctica pedagògica i comunicativa.\nEls dos recursos pedagògics han estat elaborats per ser consultats de manera simple i directe pels formadors. Hem fet correspondre a cada descriptor exemples concerts, sugerències pràctiques i fonts d'informació fàcilment consultables. No trobareu aquí ni l'exaustivitat, ni el caràcter sistemàtic d'altres documents, com per exemple le Cadre Européen Commun de Référence pour les Langues (CECR) o le Cadre de Référence pour les Approches Plurielles (CARAP), sinó una guia pràctica per a la programació didàctica. També, la classificació dels descriptors pot mostrar-se menys rigurosa que els dos documents citats anteriorment ja que hem preferit concretar alguns saber-ser per descriptors de competències de sabers i sabers-fer qui haurien, segons la nostra opinió, permetre a l'aprenent de s'embarcar dins d'un procés d'aprenentatge en intercomprensió.\nUna primera lectura del Referencial de competències de comunicació plurilingüe en intercomprensió podria fer pensar que les competències i els coneixements proposats estan dirigits a un públic adult o adolescent, a conseqüència de l'esforç de reflexió metalingüística i metacognitiva implicada. Nosaltres voldríem recordar que existeixen nombrosos projectes dins de l'àmbit dels enfocaments plurals, i especifícament en intercomprensió, els quals proposen activitats adequades per als nens i nenes. L'enfocament de tipus éveil aux langues5 , per exemple, ampliament experimentat en diversos països6 està dissenyat per desenvolupar al nivell dels aprenents joves:\nDins de l'àmbit específic de la intercomprensió podem citar projectes com Euro-mania7 i Itinéraires romans8, que estan dirigits específicament al públic escolar entre els 8-9 i 11-13 anys.\nResumint, tot nen és capaç de reflexionar sobre el seu repertori lingüístic i de reconéixer les llengües presents al seu entorn ; o bé reconéixer paraules molt semblants de la seva llengua maternal i d'altres llengües desconegudes, que no seran necessàriament apreses sistemàticament : només és necessari adaptar a l'edat dels aprenents les tasques a realitzar i els continguts presentats per tal d'aconseguir arribar als objectius proposats.\nPer a què un referencial de competències en intercomprensió?\nL'any 2006, la Divisió de Polítiques Lingüístiques del Consell de l’Europa ha elaborat un document9 per recordar les etapes principals de l'evolució de les polítiques lingüístiques i educatives dins de l'espai europeu, durant els 50 anys anteriors. El document subratllava el fet que des de la Convenció Cultural europea de 1954 els signants es comprometient a promoure la diversitat lingüística per l'aprenentatge i l'ensenyament de les seves llengües respectives. D'aquest primer compromís, han seguit 50 anys de polítiques lingüístiques del Consell d'Europa apuntant a la promoció « du plurilinguisme, de la diversité linguistique, de la compréhension mutuelle, de la citoyenneté démocratique, de la cohésion sociale » (Conseil de l’Europe, 2006 : 4). Una de les etapes fonamentals dins d'aquest procés està representat sense cap dubte per la publicació oficial del Cadre Européen Commun de Référence pour les Langues (CECR) l'any 2001 coincidint amb l'Any Europeu de les Llengües. La definició de competència plurilingüe que proposem s'ha convertit en un punt de referència per tots els pedagogs que treballen per a una educació lingüística dins d'una perspectiva plurilingüe i intercultural. En particular, la distinció entre multilingüisme i plurilingüisme ha imposat un canvi de paradigma dins l'ensenyament de les llengües: « On peut arriver au multilinguisme simplement en diversifiant l’offre de langues dans une école ou un système éducatif donnés, [ …]. Bien au-delà, l’approche plurilingue met l’accent sur le fait que, au fur et à mesure que l’expérience langagière d’un individu dans son contexte culturel s’étend de la langue familiale à celle du groupe social puis à celle d’autres groupes (que ce soit par apprentissage scolaire ou sur le tas), il/elle ne classe pas ces langues et ces cultures dans des compartiments séparés mais construit plutôt une compétence communicative à laquelle contribuent toute connaissance et toute expérience des langues et dans laquelle les langues sont en corrélation et interagissent. Dans des situations différentes, un locuteur peut faire appel avec souplesse aux différentes parties de cette compétence pour entrer efficacement en communication avec un interlocuteur donné. Des partenaires peuvent, par exemple, passer d’une langue ou d’un dialecte à l’autre, chacun exploitant la capacité de l’un et de l’autre pour s’exprimer dans une langue et comprendre l’autre. D’aucun peut faire appel à sa connaissance de différentes langues pour comprendre un texte écrit, voire oral, dans une langue a priori « inconnue », en reconnaissant des mots déguisés mais appartenant à un stock international commun » (CECR, 2001 : 11)10. Aquestes observacions del CECR, citent alguns dels principis de la prespectiva intercomprensiva i constitueixent una font prestigiosa recolzant la seva difusió, encara que « restent encore à régler et à traduire en actes toutes les conséquences d’un tel retournement de paradigme » (Id.). En aquest sentit, el Portfolio Européen des Langues (PEL) ha estat creat com un instrument per permetre als aprenents de reflexionar sobre els seus repertoris lingüístics i culturals adquirits en contextos formals i informals i per donar-los-hi una visibilitat més gran. A més a més, « le Cadre européen de référence fournit non seulement un barème pour l’évaluation de la compétence générale dans une langue donnée mais aussi une analyse de l’utilisation de la langue et des compétences langagières qui facilitera, pour les praticiens, la définition des objectifs et la description des niveaux atteints dans toutes les habiletés possibles, en fonction des besoins variés, des caractéristiques et des ressources des apprenants » (Id.). No obstant això, tot i les posicions exposades en el documents, diversos especialistes han detectat l'absència de la noció de plurilingüisme dins dels descriptors (Delouis, 2008)11. Uns anys més tards, en 2007, aquest buit va ser compensat pel Cadre de Référence pour les Approches Plurielles (CARAP) el qual ha elaborat descriptors específics definint els sabers, saber-fer i saber-ser necessaris en una comunicació plurilingüe.\nCom es situa doncs la nostra reflexió dins d'un panorama breuments esboçat? El nostre esforç ha estat disenyar descriptors ad hoc per a l'adquisició de competències de comunicació en intercomprensió a partir del patrimoni del que ha estat produït dins de l'àmbit de la didàctica de les llengües i del plurilingüisme durant els darrers anys, seleccionant en particular els continguts que que hem jutjat com els més adequats dins la prespectiva intercomprensiva i plurilingüe, que és la nostra. Dins d'aquesta prespectiva, els dos Referencials creats dins de l'àmbit del projecte MIRIADI, el Referencial de competències de comunicació plurilingüe en intercomprensió (REFIC) i el Referencial de competències en didàctica de la intercomprensió (REFDIC), s'adrecent als formadors que volen ampliar la seva prespectiva didàctica i programar ensenyements coherents amb una visió separada de les disciplines.\nEls ensenyants experts o novells, de llengües (L1, L2, Lx…), llengües de l'escola, llengües clàssiques) o d'altres disciplines (història, geografia, matemàtiques, ciències) poden llegir els descriptors del Referencial de competències de comunicació plurilingüe en intercomprensió per sobre del procés d'ensenyament-aprenentatge com el conjunt de paràmetres a tenir en compte en l'elaboració del seu programa d'ensenyament. Aquesta utilització es pot acompanyar després d'un ús, on cada descriptor pot funcionar com un punt de referència de l'avaluació dels resultats obtinguts per part dels aprenents.\nEls principis organitzatius\nDominis de competències i objectius d'aprenentatge. La didàctica intercomprensiva, així com els altres enfocaments plurals, es caracteritzen per una integració completa de caràcter global, no segmentat, heterogeni de la competència plutilingüe; pel reconeixement del caràcter dinàmic d'aquesta competència que permet mobilitzar i reconfigutat els repetorti dels subjectes; per la valorització de totes les llengües del reportori plurilingüe que s'intercanvien dins una circulació interlingüistica (cf. Coste, 2002).\nEn coherència amb els conceptes claus, els descriptors elaborats estan enfocants en:\nestratègies metalingüístiques13 i metacognitives14 : elles es trovent al cor de les recerques experimentals en IC, les quals es proposen explicar el funcionament d'una “grammaire de la compréhension”, a saber les normes que regulen els mecanismes de comprensió. Els descriptors es concentrent en la capacitat de prendre recolzament de la o les llengua/es conegudes per accedir a altres llengües15, de fer ús de les semblances entre llengües d'una mareixa família (i no)16, de recórrer als processos d'inferpencia, de descobrir autònomament el funcionament dels sistemes lingüístics per l'observació de les analogies, de les correspondències so-gràfia, de la transparència lexical. Els descriptors no es concentren sobre els coneixements o competències aïllades sinó sobre les capacitats de relacionar-les.\nactivitats lingüístiques i comunicatives: la comprensió escrita en primer lloc, la més accessibles de les activitats comunicatives en intercomprensió i la més estudiada dins de l'àmbit de les recerces experimentals. Consisteix de desenvolupar estratègies de recepció amb l'objectiu de comprendre el sentit global dels textos, mobilitzant sobretot el procés d'inferència, acceptant una comprensió aproximativa a l'inici i fent ús de les similituds i les regularitats entre llengües genèticament emparentades. Una comprensió detallada i progressivament desenvolupada a partir d'aquestes pressuposicions metodològiques. La comprensió oral i la interacció (escrita i oral) també es tenen en compte així com la producció, entesa sobretot en el sentit d'interproducció Balboni, 2009: 197), és a dir, com la capacitat d'adaptar la pròpia producció en llengua primera19 al destinatari alloglot (persona que parla una llengua diferent a la del país on viu), també es tenen en compte els contextos de comunicació mediats per ordinador (CMO).\nconeixements lingüístic-culturals i una sensibilització intercultural. La possibilitat de mantenir contactes amb interlocutors de llengües-cultures diferents (sense limitar-se a les grans llengües de comunicació i ensenyament) - i també amb textos escrits, orals, audiovisuals produïts dins el context social de diferents comunitats lingüístiques, permet una obertura a les diferències lingüístiques/cultuals, la presa de consciència que existeixen sons, estructures gramaticals, relges pragmàtiques, referències culturals, un desglossament lexical i gramatical de la realitat diferents. Aquests retrobaments estimulent compartir experiències, l'intercanvi de sabers i coneixements.\nLes dimensions del REFIC\nEls àmbits de les competències descrites conviden a un canvi en el paradigma de l'educació lingüística el qual s'inicia per un "no condicionament" de l'aprenent (i, sobretot, del formador) respecte a certs dels seus aprenentatges previs dins una prespectiva monolingüe i a les representacions que aquest ougui tenir sobre l'estatus de les llengües i sobre la diversitat lingüística, sobre el procés d'aprenentatge i els seus objectius, sobre el valor de les competències parcials...\nAquí no trobareu taules de gramàtica, fitxes lexicals, llistes d'actes de comunicació; els àmbits de les competències apuntats, l'aprenentatge dels quals s'ha de dur a terme, són desenvolupats al voltant de cinc dimensions: les dues primeres són bàsicament de tipus processal i metalingüístic i les altres tres de tipus communicatiu:\nel subjecte plurilingüe i l'aprenentatge\nles llengües i les cultures\nla interacció plurilingüe.\nL'aprenent essent el protagonsita del seu propi aprenentatge, la primera esfera a tenir en compte (El subjecte plurilingüe i l'aprenentatge) és aquella que concerneix al desenvolupament del seu repertori lingüístico-cultural, així com a les estratègies metacognitives relatives a la gestió, organització i avaluació del seu aprenentatge. Es tracta en primer lloc de dirigir el subjecte a prendre consciència dels coneixements fins i tot parcials, fragmentaris, de llengües a vegades poc legítimes socialment (llengües minoritàries, dialectes) a nivells de competència hetrogènia constituïnt un capital cultural i lingüístic gens menyspreable. A partir d'aquesta reflexió l'aprenent prodrà tot seguit mirar dins seu per descobrir i apreciar els recursos del seu entorn, relacionar els coneixements, conviccions, creences amb les dels altres subjectes i eventualment descobrir el pes d'aquests factors dins la comunicació en un context multilingüe.\nLa segona dimensió (Les llengües i les cultures) tracta l'esfera dels coneixements relatius a les llengües i cultures dins d'una prespectiva plurilingüe i intercultural. No es tracta de formar especialistes de lingüística comparada però de posar a disposició dels aprenents nocions essencials sobre les llengües parlades al món, el seu estatus, la seva difusió, la seva evolució, les seves relacions, el seu funcionament, amb l'objectiu que prenguin consciència dels reptes del plurilingüisme. És una dimensió que ha adquirit una certa importància dins dels enfocaments plurals, un domini de la didàctica de les llengües que ha conduït a la redacció del CARAP. Segons Candelier i De Pietro « Les démarches de type éveil aux langues intègrent de tels objets de connaissance dans leurs objectifs, en faisant précisément l’hypothèse que les connaissances peuvent fonder l’ouverture et l’acceptation, et pourraient ainsi servir de base à une « culture plurilangagière » qui corresponde mieux aux réalités langagières de notre époque » (2014 : 186).\nLes tres dimensions relatives a les activitats lingüístiques considerades: Comprensió escrita, Comprensió oral i Interacció plurilingüe (escrita i oral), es desenvolupen en dos temps: primer es resumeixen els descriptors que tracten sobre les estratègies i els sabers-fer de base, previàment tractats i descrits en didàctica de llengües estrangeres a través de les competències de recepció i interacció, però completant-les i precisant-les amb descriptors adaptats a les capacitats específiques de l'enfocament intercomprensiu plurilingüe.\nAixí, primer són presentats els descriptors que tracten les competències generals, com per exemple "saber anticipar el sentit recolzant-se sobre el context extra-textual" per facilitar la comprensió o bé "saber identificat els actes comunicatius" per famialitzar-se a la dinàmica interactiva. Seguidament, els descriptors més específics es concentren, per exemple, en la "capacitat de reconstruir regles de correspondència d'una llengua a una altra i d'operar transferències interlingüístiques" amb l'objectiu de comprendre un text tot afinant l'enfocament intercomprensiu. La situació específica de la interacció plurilingüe exigeix competències comunicatives generals però també de disposar, per exemple, d'una "capacitat de sol·licitar el recurs d'altres llengües, de desbloquejar les ruptures de comunicació i d'adaptar la seva producció al interlocutir alloglotte".\nPel que fa a la formulació dels descriptors de l'oral i l'escrit, l'elecció efectuada pels autors ha volgut emfatitzar la intel·ligibilitat podent caure, a vegades, en la repetició. Amb l'esforç d'aconseguir que els descriptors siguin autònoms els uns dels altres, tot conservant els lligams lògics entre els uns i els altres, hem decidit repetir cada cop que ho hem considerat necessari els conceptes o enfocaments didàctics vàlids per a les dues varietats (escrit/oral), limitant al màxim les remissions a altres parts del text. El referencial no segueix de manera sistemàtica un ordre de progressió, ja que diversos objectius es desenvolupen de manera paral·lela i la progressió no segueix un ordre lineal segons els subjectes i les llengües presents, però quan ens ha semblat oportú els descriptors s'enllacent en un ordre progressiu esbossant un recorregut didàctic amb fases seqüencials.\nEls objectes d'avaluació\nLes diverses definicions d'intercomprensió, proposades pels especialistes de l'àmbit (Capucho 2010, Jamet 2010, Jamet-Spita, 2010, Ollivier, 2013), deixent totes traslluir el context en el qual aquest enfocament ha nascut i ha estat desenvolupat: la majoria es tracta de projectes europeus amb objectius específics per als públics escollits generalment en funció de l'àmbit d'intervenció dels investigadors. Pressions del context també han influït als criteris d'avaluació relatius a les competències que es volen adquirir. Efectivament, si els objectius d'una formació intercomprensiva per a professionals d'empresa (Cf. projet PREFIC-Cité des Métiers) o de la Marina mercantil (Cf. projet INTERMAR), es centren en les capacitats i les competències pragmàtiques; en contextos escolars i universitaris, els factors de tipus cognitiu, metacognitiu i ètic més generals s'han posat en evidència. L'avaluació de les competències en intercomprensió s'inscriu dins la varietat d'enfocaments. Aquesta varietat no representa una fragmentació incoherent, testimoni d'un esforç de contextualització constitutiva de tot acte pedagògic. El domini didàctic constituit d'aquí a endavant es ressenteix per la necessitat de disposar d'una avaluació institucional reconeguda a nivell supranacional. Els objectes d'avaluació així com les modalitats escollides han d'adaptar-se als diferents públics, a les seves necessitats bàsiques i objectius proposats, el REFIC proposa una base per treballar en aquest sentit.\nAixí, una avaluació institucional, necessària al procés desitjat de reconeixement de la intercomprensió, necessita la definició de criteris identificats i compartits pel que fa als nivells assolits de les llengües retrobades durant el recorregut d'aprenentatge. Per altra banda, els punts de força de l'enfocament intercomprensiu resideixen en el desenvolupament de les competències transversals: capacitats cognitives de transferència de coneixaments, la comparació interlingüística, competències interculturals; així com criteris que valoren el canvi d'actitud per part dels aprenents vis-a-vis del seu propi procés d'aprenentatge, de llengües i dels seus locutors. Una avaluació certificativa haurà necessàriament consistir en una part de certificar les competències lingüístiques i pragmàtiques juntament amb altres modalitats d'avaluació qualitativa com els portfolis, els diaris personals, l'autoavaluació i l'avaluació entre iguals.\nLa mateixa inquietud haurà de referir-se l'objecte d'avaluació: la competència d'una o diverses llengües, es tenen en compte aquella o aquelles previament apresa/es i/o objecte d'un aprenentatge, però també els sabers i sabers-fer transversals com per exemple els que van ser apuntats per Lenz et Berthele (2010 : 6) :\nEl formador triarà en funció dels seus objectius i el seu context d'intervenció els continguts d'aprenentatge a desenvolupar i avalurar. Proposem pistes de com fer-ho al punt III. 4. del REFIC : Avaluar el procés de formació i valorar els resultats.\nEl desenvolupament/progrés dels aprenentatges\nLes recerques en intercomprensió (Jamet 2010 ; Capucho 2014 ; Campodonio, Janin, Ploquin, 2014 per citar-ne alguns d'ells) han tornant mencionar un funcionament bastant diferent en comparació als progressos contemplats en l'aprenentatge d'una llengua-meta. Els criteris considerats pels especialistes tenen en compte, per exemple, la complexitat implicada en l'activitat lingüística: l'escolta present sense cap dubte juntament amb les dificultats de la comprensió escrita, independenment dels factors de natura textual i lingüística; la presència simultània de diverses llengües pot aparèixer com a font de complexitat major segons el seu nombre i difusió, encara que aquesta pot constituir tan una dificultat major a afrontar com un recurs a explotar per a la circulació interlingüística que es desenvolupa.\nL'elecció efectuada dins del marc d'aquest Referencial per a contemplar un progrés possible és basa en la presuposició pedagògic fonamental segons el qual en tot aprenentatge l'accés a nous sabers és possible únicament a partir dels coneixements i les competències ja adquirides per part de l'aprenent. O, quan ens enfrontem a una llengua desconeguda intentem espontàneament trovar elements reconeixibles per a la comparació i l'analogia amb la nostra llengua primera i totes les llengües conegudes, tot recolzant-nos al que ja coneixem sobre el funcionament de la comunicació, sobre l'organització dels sistemes lingüístics, sobre les dinàmiques relacionals i finalment, sobre els nostres coneixements enciclopèdics.\nDurant aquest procés, certs elements seran més "transparents" que d'altres, és a dir, reconeixibles de manera espontània, per una inferència més inmediata. La noció de transparència és, de fet, al cor dels enfocaments intercomprensius, en particular pel que fa al lèxic, i això per diferents raons. En primer lloc, les paraules que constitueixen el primer accés a la llengua en comprensió i producció; això està confirmat per a les recerques sobre l'adquisició lingüística d'una llengua segona (RAL) en context espontani : l'anàlisi de la interllengua i els seus aprenents monstren que la primera estratègia per a l'accès a la nova llengua s'organitza al voltant de les paraules clau (key-word strategy); el lèxic és el primer recurs veritablement lingüístic al qual l'aprenent recorre, els altres són sobretot de tipus pragmàtic, gestual, prosòdic o relacional. Efectivament, sense tenir un coneixement gaire bo de la morfologia podrem comprendre aproximadament sobre què parla el nostre interlocutor si nosaltres comprenem (o hauríem) el sentit del radical de les paraules que ell utilitza, si ens fixem en el seu camp lexical i temàtic.\n‹ REFIC amunt Niveaux ›


arquitectures234: Casa Desmuntable 8x8 [Jean Prouvé]\nA segon, acostumem a començar el curs amb un petit projecte de construcció industrialitzada.\nFa un parell de dies, un dels meus socis, el Roger, ens va passar aquest film del muntatge de la Casa Desmuntable 8x8 de Jean Prouvé -un de les dues originals que encara existeixen-. Pels qui no en conegueu l'obra, Jean Prouvé (1901-1984), dissenyador d'estructures delicadíssimes i mobles excepcionals, va ser un dels arquitectes precursors de l'arquitectura industrialitzada, i aquesta obra n'és un exemple brillant -i el vídeo és impecable.\n[també us aconsello veure el reportatge de la sèrie 'Architecture' sobre una altra de les cases mítiques de Prouvé que vaig penjar al blog fa just un parell d'anys en aquest article]\n[ah, i recordeu de dir-me qui té previst assistir a la sessió del dimecres dia 8; bona entrada d'any a tots!]\nPublicat per [xavier ros majó] a 0:55\nEtiquetes de comentaris: espai-estructura, industrialització, jean prouvé


Sergi Mingote presenta a Taradell el seu llibre 'A pulmón, seis ochomiles sin oxígeno en 367 días'\nSerà el proper 14 de febrer a 2/4 de 8 del vespre a la Biblioteca de Taradell.\nL'alpinista Sergi Mingote presentarà a la Biblioteca Antoni Pladevall i Font de Taradell A pulmón, seis ochomiles sin oxígeno en 367 días (Ediciones Desnivel), el llibre en què narra la seva experiència durant el repte esportiu i solidari 3x2x8.000 Solidary Project, un projecte d'alpinisme d'altíssim nivell, de superació, de compromís i d'amor per les muntanyes que el va portar a coronar 6 dels 14 grans cims del món en tan sols un any i dos dies, i va entrar en el rècord Guinness de l'alpinisme. La presentació començarà a 2/4 de 8 del vespre i anirà a càrrec del propi autor i de Toni Reig, Director del Consell Català de l'Esport.\nEn el llibre Mingote narra com va ascendir amb només un any i dos dies a aquestes sis muntanyes sense oxigen i ho explica en una història de muntanyes, d'aventures i de somnis però també de valors.\nL'apinista va començar la seva gesta el juliol del 2018 amb un primer ascens al Broad Peak (8.047 m) i al K2 (8.611 m), al qual van seguir el Manaslu (8.152 m), el Lhotse (8.516 m), el Nanga Parbat (8.152 m) i el Gasherbrum II (8.035 m); tots ells sense l'ajuda d'oxigen artificial. El seu objectiu era fer-ho en un any, tot i que finalment, i després de diversos contratemps, ho va fer en 367 dies, rebaixant la marca que Mondinelli va situar en els 3 anys i 64 dies.\nEn les 144 pàgines d'A pulmón, seis ochomiles sin oxígeno en 367 días, els lectors es traslladen al cim mateix d'aquests gegants, en un volum en què l'esportista parla des dels detalls més humans d'aquesta gran gesta fins al seu afany per donar, a través d'aquest projecte, suport i visibilitat a diferents causes socials, i en què comparteix la seva particular visió de la felicitat per sobre dels 8.000 metres. El volum, compte amb el pròleg de l'alpinista i periodista rus Denis Urubko\nL'any passat, Mingote ja va ser a la Biblioteca de Taradell per presentar el documental '72 dies al límit'.


Responsables de Renfe, B:SM, Saba i Seat a una taula rodona per debatre el futur de la mobilitat urbana.\nEl futur de la mobilitat passa per oferir al viatger els serveis que demanda i fer-ho de manera fàcil perquè siguin molt accessibles. Per això, serà bàsic que l’oferta que rebi dels diferents operadors de transport públic i privat estigui coordinada, que tingui caràcter intermodal. Així s’ha posat de relleu a la taula rodona L’usuari al centre dels serveis de mobilitat (MaaS), organitzada dins de la Barcelona New Economy Week (BNEW).\nEl canvi de paradigma en els usos dels serveis de mobilitat que demanden els ciutadans als operadors de transport, ja siguin públics o privats, està potenciant el desenvolupament de plataformes per oferir les millors solucions a les necessitats de l’usuari. Empreses com Renfe, B:SM, Saba o Seat entenen que el viatger vol que li resolguin els seus desplaçaments “obligats” de porta a porta de la manera més fàcil possible, com han posat de manifests els responsables d’aquestes firmes que han participat a la taula rodona L’usuari al centre dels serveis de mobilitat (MaaS), organitzada dins de la Barcelona New Economy Week (BNEW).\nPer aquestes companyies que formen part de la cadena de serveis a la mobilitat és important que el ciutadà tingui accés a la xarxa global de transport, sigui amb una o vàries plataformes tecnològiques, però “cal ser intermodals”, ha concretat Marta Labata, consellera delegada de B:SM. Per aquesta directiva, “s’han de trobar grans consensos entre tots els operadors de transport per actuar a llarg termini sobre la planificació de les infraestructures i dels serveis a l’usuari”, entre d’altres coses perquè hi ha estudis que apunten que el 70% de la població viurà a les àrees metropolitanes de les grans ciutats d’aquí a dues dècades”, i cal donar resposta a aquest repte “de manera coordinada”. Labata ha insistit en què les plataformes de serveis de transport al viatger han de ser obertes perquè “aglutinin el màxim de l’oferta existent”.\nEn aquest mateix sentit s’ha expressat Lucas Casasnovas, director de Seat Mó, la divisió de micromobilitat sostenible d’aquesta marca automobilística. Casasnovas assegura que integrar tots els serveis i fer-los accessibles al viatger és essencial perquè el futur passa per “democratitzar la mobilitat”, entre d’altres coses, perquè les noves generacions no estan interessades en tenir un mitjà de transport en propietat, sigui cotxe o motocicleta.\nLa intermodalitat i la col·laboració entre els diferents operadors determinarà el futur de la mobilitat urbana\n“La gent vol comprar serveis de mobilitat en lloc de mitjans de transport”, ha afegit Manuel Villalante, responsable d’estrategia i desenvolupament de Renfe. Des de la visió d’un operador públic de transport col·lectiu, Villalante ha assegurat que no es podrà substituir aquest tipus de serveis “però per ser més eficient s’ha de dibuixar un sistema inclusió que doni entrada a tots els operadors per fer, conjuntament, més competitiva la seva oferta de serveis”. “En matèria de transport, la separació entre el que és públic i privat, entre el que és individual i el col·lectiu, és cada vegada més estreta”, ha concretat Villalante.\nPer la seva part, Josep Martínez Vila, conseller delegat de l’empresa Saba, l’operador especialitzat en gestió d’aparcaments, ha manifestat que la tecnologia ha facilitat la mobilitat compartida però que “també es requereix de la infraestructura necessària per resoldre aspectes com l’electrificació o la logística” i que és en aquest àmbit on els aparcaments tenen un paper imprescindible. “L’aparcament és un hub de mobilitat sostenible —ha dit— i de serveis, com un contenidor amb espai per als transports compartits, per a la carga elèctrica i per a la distribució de l’última milla que, no oblidem, és on es genera el 40% de totes les emissions d’una gran ciutat com Barcelona o Madrid”.\nEls operadors de transport, públics i privats, adverteixen a l’administració que ha de ser “valenta” per legislar i crear infraestructures\nEls ponents també han reflexionat sobre el paper que ha de tenir l’administració a la que han demanat que “sigui valenta” i que “legisli”, i que “desenvolupi amb visió de llarg termini les infraestructures necessàries” en matèria de mobilitat. “Si no som disruptius també en els àmbits normatius, legals i de pagament i només ho som en aspectes tecnològics, no avançarem en mobilitat sostenible i compartida”, ha puntualitzat Manel Villalante.


Activistes ataquen a un granger de Gurb\nLa plataforma d'alliberació animal ja és coneguda a Catalunya | La policia va traslladar-se al lloc dels fets i va posar fi a la trifulga\nper Redacció dilluns, 2 de setembre 2019 - 08:49h\nEls Mossos d'Esquadra es van desplaçar al lloc dels fets per aturar l'actuació activista | Cedida\nEl col·lectiu activista en defensa dels animals de granja 'Meat The Victims', conegut per les seves actuacions internacionals, ha tornat a actuar. Aquesta vegada —ahir diumenge a la tarda— el grup liderat per Massin Riggs va protagonitzar un escarni públic al propietari d'una granja de conills de Gurb, que, segons sembla, intentava recuperar un vedell que els activistes li havien pres.\nEl Grup de Pagesos GPS s'ha fet ressò de l'ocorregut i ha aprofitat l'ocasió per demanar la intervenció de la Generalitat per «prendre mesures» i evitar que fets així «es tornin a repetir».\n— Robert Sabater Costa (@Robertviladamat) 1 de setembre de 2019\nLa mateixa plataforma ha titllat els activistes d'«analfabets alimentaris», i d'estar equivocats i asseguren que, poc després de l'incident, els Mossos d'Esquadra van desplaçar-se a l'indret per posar fi a l'actuació de 'Meat The Victims'. L'Ajuntament de Gurb assenyala que «rebutja totalment» les accions i «defensa els ramaders que fan bé les coses».\nEn la mateixa línia, la consellera d'Agricultura, Ramaderia, Pesca i Alimentació, Teresa Jordà, ha agraït la iniciativa de l'alcalde, Josep Cassasses, qui va informar dels fets oficialment en el seu compte de Twitter i va avançar que el consistori «es presentarà com a acusació popular» i a favor dels grangers.\nCom no pot ser d’altra manera, l’Ajuntament al costat dels pagesos i els ramaders que estimen la seva feina #Seguim. Gràcies Alcalde https://t.co/WkLA4CC0Kg\n— Teresa Jordà (@TeresaJorda) 1 de setembre de 2019\nL'opinió pública, dividida\nLa polèmica, sempre present en aquesta mena de casos, ha estat novament protagonista. Uns, indignats, han criticat fortament l'actuació dels activistes, mentre que els altres, tot i potser no estar gaire d'acord amb l'atac als pagesos locals, han assegurat que les pràctiques ramaderes atempten contra els drets dels animals.\nPer aquest darrer motiu va néixer 'Meat The Victims'. Ara ja fa un mes i mig, el col·lectiu, amb la participació de 160 dels seus membres, va entrar en una granja de Sant Antoni de Vilamajor (Vallès Oriental) per denunciar les condicions en què vivien les vaques i els vedells.\nTenir animals morts per mandra de cuidats, explotats i empressonats es fer les coses be? Els animals son per estar lliures pic.twitter.com/Hk0aNKVC3A\n— Fran (@bsbone) 2 de setembre de 2019\nMalgrat el suport d'un sector de l'opinió pública, parcialment comprensible, l'activisme animalista sovint comet delictes com la violació de propietats privades i, a més, cal sumar la manca d'empatia que denuncien els ramaders, que «es guanyen la vida» i al·leguen respectar el bestiar.\nMassin Riggs, el noi de 17 anys que lidera les entrades a les granges d'animals a Catalunya\nActivistes de 'Meat the Victims' entren en una granja de Sant Antoni de Vilamajor\nVÍDEO ESPECTACULAR: Un caríssim Ferrarri, destrossat en xocar contra un bus a BCN\nÚLTIMA HORA: Nou accident mortal a la C-58 catalana\nAnimals Generalitat de Catalunya Osona\nUna cosa és protestar i altra robar\nno son prou contundents les penes aplicades per la justicia als que fan delictes greus. Fins que no sigui així tot son panys calents que fan riure i no compleixen el que es preten. No acabarem mai d aquesta manera. no hi ha dret que un criminal passi tan poc temps com a càstig i la justicia està fent tal que la medicina, anar paliant les coses sense que mai paguin lo que els pertoca als criminal. Hi ha sensaciò que el ull per ull sería mes convincent i pot ser s aturaría la delinquencia. i


Comunicat de l'Ajuntament de Santa Coloma. Ampliació de la darrera normativa\nPublicat 16 de gener de 2021. 10.15 hores. -Webmaster-.\nL'Ajuntament de Santa Coloma de Gramenet mitjançant l'Àrea de Participació Ciutadana, Cultura i Esports, en un comunicat signat per el Regidor d'Esports, Daniel Salgado, adreçat a les entitats esportives de la ciutat, d'ahir, 14 de gener, informant sobre la ampliació de les noves mesures derivades a Catalunya per la crisi sanitària del Covid-19.\nUs fem a mans les mesures de restricció per a la contenció de la COVID-19 que entraran en vigor, a partir del 18 de gener de 2021, a l’àmbit esportiu català.\nTot i esperant la seva publicació al DOGC, previst per a les properes hores, us comuniquem la prorrogació de les mesures vigents en matèria esportiva per a la contenció del brot epidèmic de la pandèmia de COVID-19 al territori de Catalunya.\nL’afectació, que aquestes tindran en el sector esportiu i de l’activitat física, comprèn des del 18 i fins al 24 de gener.\nTanmateix, posem al vostre coneixement una nova normativa que ens han fet arribar la Secretaria General de l’Esport i el Procicat. Aquesta modifica un dels punts enviats, a la darrera setmana, i en la que es limita el número persones permeses per grups a les pistes descobertes:\n“Es poden fer activitats esportives en instal·lacions descobertes en grup limitades a un màxim de 6 persones, inclòs el professor/a o monitor/a, si n’hi ha. La mateixa limitació s’aplica a les classes d’activitats esportives que es practiquen individualment o en grups de menys de sis persones, així com els entrenaments i pràctiques esportives federades.”\n"Tanmateix, posem al vostre coneixement una nova normativa que ens han fet arribar la Secretaria General de l’Esport i el Procicat. Aquesta modifica un dels punts enviats, a la darrera setmana, i en la que es limita el número persones permeses per grups a les pistes descobertes."\n• Continuem amb el confinament perimetral del municipi de dilluns a diumenge, per tant, els esportistes no es podran desplaçar per anar a fer entrenaments amb el seu club si no viuen en el mateix municipi.\n• Les instal·lacions esportives tancades (pavellons, gimnasos, etc) no es podran obrir almenys fins el 24/01.


Bloc de notes de Josep Romeu: La malaltia del secessionisme (II)\nLa malaltia del secessionisme (II)\nCada vegada que es produeix una escissió al sí dels moviments sobiranistes (recordem que també la Plataforma pel Dret a decidir es va partir per la meitat), podem caure en la temptació o bé de magnificar les diferències ideològiques o estratègiques per a justificar el trencament de la unitat d’acció, o bé de reduir el conflicte a interessos i ambicions personals tant dels qui es blinden en l’aparell oficialista com dels qui opten per escindir-se. Segur que ambdós factors poden ajudar a entendre el perquè de cadascun dels fraccionaments que periòdicament pateixen els grups nacionalistes, però no ens aclareixen perquè això mateix no s’esdevé en els grans partits.\nPodríem parlar, en primer lloc, d’un natural problema de creixement. Quan una idea o un projecte començar a madurar i a expandir-se, no sol ser perquè d’una forma homogènia hi hagi sectors de població que assumeixin aquella primera idea, monolítica, dels impulsors, sinó perquè des de perspectives diferents hi ha qui veu en aquesta opció la possibilitat de canalitzar-hi les seves aspiracions personals. La societat, que és plural, no deixa de ser-ho pel fet que un grup vagi ampliant les seves bases i els seus suports. Per tant, tot creixement implica forçosament una major diversitat interna; de manera que cal una major capacitat de gestió d’aquesta diversitat. Quan algú promou o celebra la sortida de determinats corrents d’un partit és perquè està expressant la seva incapacitat per a gestionar aquest creixement. Està clar que aquí també hi juguen els factors personals. Sovint, les persones que han estat capaces de donar un primer impuls a un moviment. no són les més adequades per a gestionar-ne després la seva consolidació. Aleshores, les classes dirigents es creen una trama de protecció interna que impedeix l’aparició de nous dirigents que podrien fer-los el relleu; o bé els foragita.\nQualsevol moviment minoritari, sense la necessitat imperiosa de tocar de peus a terra, acostuma a crear unes grans expectatives que lògicament després es veuen frustrades. Si ja els grans partits, quan assoleixen el poder, solen decebre els seus seguidors perquè a l’hora de la veritat resulta molt més difícil d’aplicar el que es predicava des de l’oposició o en les campanyes electorals, amb molta més cruesa s’esdevé amb els grups petits. Primera perquè els reiterats fracassos, també electorals, propicien que l’oposició interna adjudiqui als seus dirigents la responsabilitat del fracàs, encara que l’alternativa hauria topat amb els mateixos esculls. I segona perquè quan aquest mateix grup ha pogut participar en alguna de les esferes de poder, sense la capacitat per a executar el seu programa, la decepció és doble. I, aleshores, és molt fàcil que en lloc d’analitzar la realitat de la situació, que equival a admetre les pròpies limitacions, apareguin visions messiàniques que opten per reiniciar el procés de cap i de nou, sense tenir en compte que hauran de recórrer el mateix camí dels qui els han precedit i tant han blasmat, i que tornaran a caure en els mateixos paranys si pretenen adjudicar les responsabilitats només a les persones i no als errors d’anàlisi.\nEntenc que un primer pas per a prevenir o vacunar-nos de la malaltia del secessionisme o escissionisme intern seria reconèixer les pròpies limitacions, evitar les anàlisis lleugeres i els triomfalismes excessius quan aquestes limitacions no han fet sinó posar-nos davant de la crua realitat, i com s’acostuma a fer en algunes teràpies grupals reconèixer obertament que estem malalts.


Dins del sector de la construcció, en nombroses ocasions ens trobem amb la necessitat de realitzar noves instal·lacions o renovar les existents. Per aquest motiu en la nostra botiga volem oferir-li la possibilitat d'adquirir els complements necessaris per dur a terme aquests treballs.\nLampisteria: coure, polietilè, pvc, vàlvules, radiadors, calderes, escalfadors…\nElectricitat: tub corrugado, regletes, caixetins, caixes d'entroncament, mecanismes, il·luminació ...\nQualsevol material que necessiti i no tinguem en estoc, l'hi podem subministrar en un breu període de temps.\nConsulti'ns i li realitzarem un pressupost personalitzat per les necessitats concretes de la seva instal·lació.\nDes d'aquests enllaços pot visitar la web dels nostres proveïdors més habituals.


MOT 2021: 40 autors catalans, nacionals i internacionals - SIESTV\n01 març 2021 Quaranta autors catalans, nacionals i internacionals al MOT 2021\nEl vessant creatiu d’autors com Perejaume, Irene Solà, Tracy Chevalier, Alicia Kopf, Heather Rose o Àngels Bassas centra la mirada del festival\nPosted at 14:01h in Lletres by siestv\nRedacció.- El vessant creatiu d’autors i autores de diferents disciplines artístiques com Perejaume, Irene Solà, Tracy Chevalier, Alicia Kopf, Heather Rose o Àngels Bassas centrarà la mirada de la setena edició del MOT 2021, que es dedicarà a explicar aquests processos creatius des de la literatura. Després que el març passat s’ajornés el festival per la COVID-19 a les portes de celebrar-lo, enguany el MOT recupera gairebé íntegrament el programa del 2020, en una edició híbrida que combina presencialitat i virtualitat, i que per primer cop es podrà seguir per streaming.\nEl vicealcalde i regidor de Cultura de l’Ajuntament de Girona, Quim Ayats; les directores del MOT a Girona i a Olot, Glòria Granell i Judit Badia, respectivament; la comissària de l’edició 2021 del festival i historiadora de l’art, Glòria Bosch Mir; el director de la Institució de les Lletres Catalanes, Oriol Ponsatí-Murla; el vicepresident segon de la Diputació de Girona, Albert Piñeira, i l’alcalde i regidor de Cultura de l’Ajuntament d’Olot, Pep Berga, han presentat aquest matí la programació d’enguany del festival en una roda de premsa que ha tingut lloc de forma telemàtica.\nLa setena edició del festival de literatura Girona – Olot tindrà lloc al Centre Cultural La Mercè de Girona els dies 18, 19 i 20 de març, i a la sala El Torín d’Olot els dies 25, 26 i 27 de març; dues setmanes en què una quarantena d’escriptors, escriptores i especialistes conversaran sobre les seves experiències creatives i com aquestes conflueixen en la literatura. A més, per primer cop la programació es podrà seguir també en streaming a través del canal de YouTube del festival.\nLes converses del festival MOT 2021 estan vinculades a periodistes culturals i especialistes del sector literari com Eva Vàzquez, Iolanda Batallé, Eva Piquer, Anna Pérez Pagès, Marta Romagosa, Àngels Moreno, Anna Guitart i Álvaro Colomer.\nLes converses del MOT són gratuïtes, i es podran seguir presencialment amb inscripció prèvia obligatòria. Podeu fer la inscripció i consultar tota la informació sobre el festival al web http://www.festivalmot.cat/.\nAlicia Kopf, Irene Solà, literatura, lletres, Manuel Baixauli, MOT 2021, Narcís Comadira, Perejaume


AMB TU SEGUIREM – EL Centre de Sarrià\nHome / AMB TU SEGUIREM\nEl Centre i Teatre de Sarrià s’ha debilitat econòmicament a conseqüència de la crisi social que ha provocat la Covid-19.\nDesprés de 125 anys d’història el batec de Sarrià es debilita. Són moltes les persones que han teixit amb cura dia a dia instants, records, presents, passats i futurs en aquest escenari. Tenim el cor cosit d’inicis i comiats però ara és el moment de prendre partit perquè la història avanci. Fes que el relat no s’apagui, expliquem noves històries. El teatre ha donat vida a molts camins, dóna ara vida al teatre.\nAquest és un centre de caràcter privat que s’ha mantingut viu gràcies als socis i a les donacions de persones individuals del barri que creuen en el projecte. Creiem profundament en la força de la gent, el nostre valor essencial és el compromís social i la implicació cultural. Tenim un gran passat, formem futurs i escoltem el present. Promovem la integració, l’empatia i el compromís amb els altres a través de les arts escèniques i la cultura com a motor de canvi.\nLa nostra titella Lia ens ho explica:\n– Els donatius a partir de 150€ comptaran amb l’obsequi d’una samarreta.\n– Els donatius a partir de 300€ comptaran amb una samarreta i la quota de soci/a individual per un any.\n– Els donatius a partir de 500€ comptaran amb una samarreta, la quota de soci/a individual per un any i 5 entrades lliures per la programació del Teatre de Sarrià.\n– Els donatius a partir de 1000€ comptaran amb una samarreta, la quota de soci/a individual o familiar per un any i 10 entrades lliures per la programació del Teatre de Sarrià.\n*El 15% del donatiu es desgravarà en la teva declaració de la renta de l’any 2021.\nVine als espectacles de la nostra programació especial:\nEls grups de la casa estan treballant per oferir una programació pròpia, donant el 100% dels beneficis per a ajudar a pal·liar la situació econòmica actual del Centre i Teatre de Sarrià. Participa a les nostres activitats i espectacles!\nACCEDEIX A LA PROGRAMACIÓ DEL TEATRE DE SARRIÀ\nACCEDEIX A LA PROGRAMACIÓ DEL CENTRE DE SARRIÀ\nDóna suport a la nostra campanya amb la compra de la nostra samarreta:\nDesprés, efectua el pagament.\n*La samarreta la podràs recollir a les instal·lacions del Centre i Teatre de Sarrià.\nTipologia * HomeDona\nTalla 3/4 anys 5/6 anys 7/8 anys 9/11 anys 12/14 anys S M L XL XXL XXXL\nEn breus rebràs un correu de confirmació. Moltes gràcies per creure en el nostre projecte!


#Putin suggereix que les unitats militars russes podrien entrar a #Belorússia en qualsevol moment: informador de la UE\n#Putin suggereix que les unitats militars russes podrien entrar a #Belorússia en qualsevol moment\nEl 27 d'agost, la gent es va sorprendre de la notícia que el president rus Vladimir Putin està a punt de concedir una entrevista al canal de televisió Russia 24 que s'emetrà el mateix dia a les 14:00 hora de Moscou, escriu Zintis Znotiņš.\nEn realitat, l'entrevista es va gravar al vespre del 26 d'agost.\nÉs normal que els caps d’estats facin entrevistes de tant en tant i normalment s’anuncien amb antelació. Afegiré que Putin va fer la seva última gran entrevista el febrer de 2020 com a part del projecte "20 preguntes a Vladimir Putin". Abans d’això, Putin només acceptava fer entrevistes a mitjans estrangers. Ningú no sabia de la gran entrevista del 27 d’agost fins a la tarda del mateix dia. Quan es fan entrevistes inesperadament, normalment vol dir que ha passat alguna cosa o que alguna cosa està a punt de passar.\nL'entrevista va durar una mica més de 20 minuts i es pot dividir en tres parts: COVID-19, l'economia i els esdeveniments a Bielorússia, ocupant gairebé la meitat de l'entrevista. Això significa que l'objectiu de l'entrevista era que Vladimir Putin manifestés la seva posició respecte a la qüestió de Bielorússia. Curiosament, Putin ni va esmentar les protestes contra Khabarovsk i la intoxicació de Navalny.\nQuè va dir Putin sobre Bielorússia? Inicialment, va destacar que Rússia ha pres una postura molt més dissuasòria en la qüestió de Bielorússia que les nacions europees i els EUA. A continuació, Putin va dir que Lukashenko està fent molt per millorar la situació proposant que es reelabori la constitució i que es celebrin eleccions parlamentàries i presidencials. També va esmentar la sentència del Tribunal Constitucional de Bielorússia que prohibeix l'establiment d'institucions governamentals que no estiguin previstes a la constitució (això té com a objectiu el Consell de Coordinació establert per l'oposició).\nAmb això, Putin diu que el Consell de Coordinació és inconstitucional i s'hauria d'ignorar. Respecte als 33 mercenaris de Wagner detinguts a Bielorússia, Putin va afirmar que, evidentment, es tractava d’una operació realitzada pels serveis d’intel·ligència, i va afegir que aquestes persones estaven enganyades per les promeses de treballar a l’estranger i que els guàrdies fronterers russos mai no els permetrien sortir del país perquè portaven documents falsificats. Va dir que darrere de l'operació hi havia els serveis d'intel·ligència dels EUA i Ucraïna.\nUn parell de preguntes innocents vénen a la ment: si els guàrdies fronterers no els haurien hagut de permetre sortir de Rússia, per què ho van fer? Després que els mercenaris tornessin a Rússia, es va anunciar que no serien processats. Si aquestes persones havien creuat la frontera il·legalment, per què no van ser processades, sobretot quan Bielorússia va iniciar inicialment un cas penal. Els mercenaris van ser lliurats a Rússia com a part d'un acord mutu entre els dos estats sobre cooperació en qüestions judicials, casos civils, qüestions sobre drets familiars i casos penals.\nDesprés de portar els detinguts a Rússia, representants de la Fiscalia General de Rússia van anunciar que no seran processats i es dirigiran cap a casa.4 Així, segons Putin, els mercenaris havien creuat il·legalment la frontera Bielorússia-Rússia, no es fa responsable? Sóc l'únic que pensa que alguna cosa no està bé? Això simplement demostra que aquestes 33 persones van ser enviades a Bielorússia amb la benedicció del govern. Durant l'entrevista, Putin també va explicar que els acords signats entre Rússia i Bielorússia preveuen assistència mútua tant en casos d'amenaces externes com per garantir l'estabilitat nacional.\nQuan va respondre a la pregunta de Lukashenko, Rússia ajudarà Bielorússia si cal, Putin va dir que Rússia complirà les seves obligacions. Lukashenko va demanar a Putin que formés una unitat de reserva dels empleats de les forces de l'ordre i Putin va fer exactament això. Tanmateix, es va acordar que aquesta unitat de reserva no es contractarà fins que la situació es descontroli. Putin va subratllar que fins que els extremistes, amagats darrere de consignes polítiques, creuin una línia determinada, és a dir, cremin bancs o s'apoderin d'edificis administratius, aquesta unitat no es comprometrà i actualment no hi ha necessitat de contractar-la. Putin va subratllar reiteradament que tots els problemes a Bielorússia es resoldran de manera pacífica, però si els manifestants o qualsevol govern estranger o institució policial infringeix la llei, la resposta serà adequada. També va dir que, segons la seva opinió, les institucions policials bielorusses estan sent força reservades. Crec que les darreres declaracions de Putin van ser el motiu d'aquesta entrevista.\nPodem concloure a partir de les declaracions de Putin que Rússia ajudarà Bielorússia enviant el seu exèrcit no només en cas d'amenaces externes, sinó també si creu que l'estabilitat interna de Bielorússia està amenaçada. I si la unitat ja s’ha format, això vol dir que està en preparació per al combat. Això confirma la informació que va aparèixer recentment sobre vehicles de les forces de l’ordre que es dirigien en direcció a Bielorússia. Una d'aquestes columnes de vehicles es va albirar a només 83 quilòmetres de la frontera bielorussa.\nPer tant, podem suposar que és probable que les forces de reserva de Putin ja estiguin a prop de Bielorússia i estiguin a punt per creuar la frontera quan se’ls demani. També és preocupant que en cas que els manifestants cometin alguna infracció, es comprometrà amb les autoritats estatals i les forces de l'ordre. Sembla que Putin s'ha designat a si mateix com a l'únic jutge correcte que decidirà quan entraran les estructures de poder russes a Bielorússia amb el pretext de violacions d'un o altre bàndol. Aquest és el senyal de Putin a Lukashenko que si no fa el que Putin li diu que l'exèrcit rus encara entrarà a Bielorússia.\nL’entrevista també revela el que Putin considera reservat. Si reservat significa utilitzar força i equips especials contra una multitud pacífica i detencions brutals que infligeixen diferents nivells de danys, fa por imaginar què considera una resposta adequada o, encara pitjor, una força excessiva. En resum, es permet colpejar i donar puntades de peu a manifestants pacífics. Què passaria si els manifestants no fossin tan pacífics? Putin suggeriria llavors que tots fossin afusellats? Amb tot, l’entrevista entrevista de Putin no implica res de bo per a Bielorússia.\nLes opinions expressades a l'article anterior són de l'autor únicament i no representen cap de les opinions de Reporter de la UE.\nTemes relacionats:Bielorússiaeudestacat-Imatge completaPutinRússia\nProfunda preocupació a Brussel·les sobre la lluita contra la corrupció a #Ucraïna\nEl líder opositor de Bielorússia diu que comença la vaga nacional\nLa candidata de l’oposició a Bielorússia, Sviatlana Tsikhanouskaya (A la foto) va dir diumenge (25 d'octubre) que començaria una vaga nacional el dilluns (26 d'octubre) després que el govern del president Alexander Lukashenko respongués amb força a les protestes contra ell aquell mateix dia, escriu Polina Ivanova.\nTsikhanouskaya havia establert prèviament un "Ultimatum popular" perquè Lukashenko dimitís el diumenge a la nit, prometent convocar una vaga nacional si no ho feia.\n"El règim va demostrar una vegada més als bielorussos que la força és l'únic que és capaç de fer", va escriure Tsikhanouskaya en un comunicat. "Per això, el 26 d'octubre començarà una vaga nacional".\nPremi Sàkharov 2020 atorgat a l'oposició democràtica a Bielorússia\nLes forces democràtiques de Bielorússia protesten des del mes d’agost pel règim brutal\nL’oposició democràtica a Bielorússia ha estat guardonada amb el Premi Sàkharov a la llibertat de pensament 2020. President del Parlament Europeu David Sassoli ha anunciat els guardonats a la sala plenària de Brussel·les al migdia d’avui (22 d’octubre), després d’una decisió prèvia de la Conferència de Presidents (president i líders dels grups polítics).\n“Permeteu-me felicitar els representants de l'oposició bielorussa pel seu coratge, resistència i determinació. S’han mantingut resistents i encara es mantenen forts davant d’un adversari molt més fort. Però tenen al seu costat alguna cosa que la força bruta mai no pot derrotar, i aquesta és la veritat. Per tant, el meu missatge per a vosaltres, estimats guardonats, és mantenir-vos forts i no renunciar a la vostra lluita. Sabeu que estem al vostre costat ", va dir el president Sassoli després de la decisió.\n“També m'agradaria afegir una paraula sobre el recent assassinat d'un dels finalistes d'aquest any, Arnold Joaquín Morazán Erazo, que forma part del grup ecologista Guapinol. El grup s’oposa a una mina d’òxid de ferro a Hondures. És imprescindible que s'iniciï una investigació creïble, independent i immediata sobre aquest cas i s'hagi de responsabilitzar els responsables ", va afegir.\nProtestant contra un règim brutal\nL'oposició democràtica a Bielorússia està representada pel Consell de Coordinació, una iniciativa de dones valentes, així com per destacats personatges polítics i de la societat civil. Llegiu més informació sobre els guardonats i els altres finalistes aquí.\nBielorússia es troba en plena crisi política des de les disputades eleccions presidencials del 9 d'agost, que van provocar una revolta contra el president autoritari Aliaksandr Lukashenka i una posterior brutal repressió contra els manifestants del règim.\nLa cerimònia de lliurament del premi Sàkharov se celebrarà el 16 de desembre.\nDimecres (21 d'octubre), el Parlament també va adoptar noves recomanacions per demanar una revisió exhaustiva de les relacions de la UE amb Bielorússia. Llegeix més aquí.\nEl Premi Sakharov per la llibertat de pensament rep cada any el Parlament Europeu. Es va crear el 1988 per honorar les persones i les organitzacions que defensen els drets humans i les llibertats fonamentals. Es diu en honor al físic soviètic i dissident polític Andrei Sakharov i el premi és de 50,000 €.\nL’any passat es va lliurar el premi a Ilham Tohti, un economista uigur que lluita pels drets de la minoria uigur de la Xina.\nPremi Sakharov 2020: els nominats\nMaterial multimèdia a Bielorússia\nInfoclip: premi Sakharov 2020\nPaquet audiovisual: declaració del president d'AFET, David McAllister, el president de DEVE, Tomas Tobé, i la presidenta de DROI, Maria Arena, sobre els tres finalistes del premi Sàkharov 2020\nComunitat del premi Sakharov\nFotos, vídeo i material d’àudio gratuïts: premi Sakharov 2020\n#Belorússia: la UE augmenta les sancions, mentre Tsikhanouskaya emet un ultimàtum a Lukashenka\nEls ministres d'Afers Exteriors de la UE es van reunir per discutir el deteriorament continuat de la situació a Bielorússia (12 d'octubre). L'alt representant de la Unió Europea en Afers Exteriors, Josep Borrell, va dir que la UE enviava un missatge clar després dels atacs a manifestants pacífics diumenge que el "negoci normal" ja no era possible en les relacions UE-Bielorússia. L'alt representant de la UE va informar els ministres sobre una conversa que va mantenir amb el ministre d'Afers Exteriors de Bielorússia, Vladimir Makei, on va subratllar el suport de la UE a les llibertats democràtiques i als drets dels ciutadans bielorussos a protestar pacíficament. Durant la convocatòria, també va destacar que la UE volia veure un diàleg nacional inclusiu, així com l'acceptació de l'OSCE com a mediadora. Els ministres van donar llum verda política a començar a preparar el proper paquet de sancions, que inclourà el president de Bielorússia, Aleksandr Lukashenko, i membres de la seva família. Avui, un dels líders de l'oposició, Sviatlana Tsikhanouskaya, va emetre un ultimàtum a Lukashenka: "Alliberar presos polítics, acabar amb la violència, dimitir abans del 25 d'octubre o tota la nació atacarà pacíficament el 26 d'octubre: carreteres bloquejades, sense treballs de fàbrica, boicot de botigues estatals ". Ella va afegir: "Si estàs esperant la meva comanda, això és tot". Ahir, l'assessor de relacions internacionals de Sviatlana Tsikhanouskaya, Franak Viacorka, reporter a través de Twitter que el Ministeri de l'Interior de Bielorússia va dir: "Les forces de seguretat no abandonaran els carrers i utilitzaran armes letals si cal. Les protestes, que es van traslladar principalment a Minsk, van esdevenir organitzades i extremadament radicals ". El periodista de la UE va preguntar al portaveu del Servei d'Acció Exterior de la UE, Peter Stano, sobre aquesta nova amenaça. Va dir que amb un comportament més dolent la UE continuarà sumant-se a les sancions llista i mesures restrictives, però també arribaran a demanar un diàleg nacional inclusiu.\nCanvi climàticFa hores 3


El proper cap de semana se cel·lebra una nova edició del campionat d'Espanya d'aquesta modalitat esportiva adaptada per a persones amb discapacitat física. Es tracta d'una adaptació de l'hoquei sobre patins per ser jugat en cadira de rodes amb motor. A diferència d'altres esports adaptats, aquest el poden practicar persones amb discapacitat física severa.\nEl Campionat es jugarà el dissabte 28 i el diumenge 29 d'abril de 2012 al pavelló del C.E.M. Sagnier d'El Prat de Llobregat (C. Frederica Montseny, s/n)\nEls equips participants són A.M.B. (Barberà del Vallès), C.P.A. (Alcobendas), COMKEDEM (Barcelona), Dracs Guttmann (Badalona) i Levante U.D. Masclets (València), amb aquest calendari de competició:\n09.00 a 11.00 hores LLIGA PRÈVIA Partit A vs. B\n11.00 a 13.00 hores LLIGA PRÈVIA Partit B vs. C\n15.00 a 17.00 hores LLIGA PRÈVIA Partit C vs. A\n17.00 a 19.00 hores SEMIFINAL 1\tA.M.B. vs. 2n CLASSIFICAT\n19.00 a 21.00 hores SEMIFINAL 2\tC.P.A. vs. 1er CLASSIFICAT\n09.00 a 11.00 hores 3er i 4t LLOC\tPERDEDOR SF 1 vs. PERDEDOR SF 2\n11.00 a 13.00 hores FINAL GUANYADOR SF 1 vs. GUANYADOR SF 2\n13.00 hores Entrega de premis.\nL'organització del campionat corre a càrrec de l'ASSOCIACIÓ DE LLEURE I ESPORT COMKEDEM, conjuntament amb la FEDDF, la FEDPC, la FCEDF i la FECPC.\nCOMKEDEM és una entitat de Barcelona, federada a Ecom, que es dedica a la promoció cultural i educativa. Va ser constituida l'any 2003 amb la finalitat d'assolir la participación en igualtat en el lleure i l'esport de nens i joves amb discapacitat física dels 7 als 25 anys amb malalties com ara la distròfia muscular, les malalties neuromusculars, la paràlisi cerebral, l'espina bífida i l'esclerosi múltiple entre d'altres.\nAquests nens i joves, a causa de les seves limitacions físiques, necessiten assistència personal en la majoria de les activitats quotidianes com ara vestir-se, rentar-se o menjar. La majoria d'ells utilitza cadira de rodes electrònica per a desplaçar-se.\nTots ells participen en el campionat acompanyats per familiars o amics de la mateixa edat sense discapacitat.\nTota l'actualitat del campionat la trobeu al grup de Facebook (l'enllaç al qual us indiquem en aquesta pàgina).\nTelèfon de contacte durant la competició: 672 172 677


L’Espai de Música de L’H Espai de Debat et recomana l’actuació de l’OCAB a l’Auditori Barradas el 14/03/2020 a les 19h – LH Espai de Debat\nAquest mes de març, l’Espai de Música de la nostra entitat, ve ple d’activitats: les últimes sessions del curs sobre la història de la música que hem organitzat, i les recomanacions, difusió i descomptes per a socis i sòcies pel concert de l’Orquestra de Cambra d’Acordions de Barcelona (OCAB).\nDissabte, 14 de març de 2020 a les 19h a l’Auditori Barradas (Rbla/Just Oliveras, 56. L’H (Metro L1)) podeu gaudir d’aquest espectacle de música instrumental. El preu de l’entrada són 10€ (amb un 25% de descompte presentant un full que se’ls envia als socis i sòcies al butlletí o Correu Postal, o via Internet).\nL’Orquestra de Cambra d’Acordions de Barcelona (OCAB; Barcelona, 1948) és un conjunt de música instrumental reconegut pel seu prestigi i la seva singularitat al nostre país com també a fora. Fundada per Pepita Sellés l’any 1948, fou la primera orquestra d’acordions cromàtics d’Espanya. Sota la direcció de Pepita Perelló, del 1975 al 2014, l’OCAB té com a objectiu principal l’ennobliment constant de l’acordió. El 1986 rep a Bensheim (Alemanya) la primera ensenya d’or de la Federació Internacional que s’atorga a personalitats de fora del país i ha estat convidada a tocar al Parlament Europeu. Actualment i des del 2014, l’OCAB està dirigida per Jesús Otero. L’OCAB ja ha ofert diversos concerts a l’Auditori Barradas pel públic de l’Hospitalet de Llobregat i de l’AMB.\nJesús Otero (Barcelona) és un músic català que des dels 8 anys va fer estudis de música. El 1984 va ingressar al Conservatori Superior de Música del Liceu de Barcelona, on va fer els estudis d’acordió i de piano amb Pepita Perelló; que n’era la llavors directora de l’OCAB. L’any 1987 es fa membre de l’OCAB, sent el Concertino des del 1995 al 2014. L’any 2004 dirigeix l’orquestra per primer cop de la mà de Pepita Perelló. El mateix any va fundar amb altres músics la Camerata de l’OCAB. El 2006 és nomenat Sotsdirector. L’any 2009 realitza a Igualada el “Curs Internacional de Direcció d’Orquestra”. Ha adaptat per a acordió nombroses obres tant per a grup de cambra com per a gran orquestra, comprenent estils i períodes tan diversos com el clàssic, el jazz, la música catalana i espanyola o les bandes sonores de cinema.\nEn aquest concert podrem gaudir escoltant obres clàssiques de Suppé, Offenbach i recordarem grans bandes sonores de pel·lícules com Cinema Paradiso, El tercer home i Pirates del Carib.\nPer reservar seient podeu descarregar-vos el full de convocatòria (imprimint-lo i anant a l’Auditori Barradas)..\nEll full de descompte del 25% (per a socis i sòcies) d’aquest concert de música instrumental, el trobareu properament a la vostra safata d’entrada de correu electrònic o a la vostra bústia postal.\nPer la resta de simpatitzants, l’entitat us recomana aquest espectacle de qualitat. A més, té un preu molt popular pels no socis i sòcies: 10 euros.\nUs deixem un petit tast de l’estil que podreu escoltar (del perfil d’usuari de Youtube del director de l’OCAB):\nQueda anul·lat el concert de l’OCAB per raons de prevenció del coronavirus (COVID-19): bit.ly/2w3QPss.


Energy sistem outdoor box bike altaveu bluetooth negre/groc\nEnergy sistem outdoor box bike altaveu bluetooth negre/groc\nL'altaveu Bluetooth portatil Energy Outdoor Box Bike et permetrà gaudir de la teva música mentre rodes amb la teva bici gràcies als seus accessoris dedicats. Escolta la teva música a través de memòries externes microSD, radio FM i Àudio-in.\nPedala a ritme de la teva música\nSi ets amant de les dues rodes aquest altaveu portàtil resistent a cops, pols, fang i aigua és perfecte perquè gaudis de la música mentre pedales.\nPreparat per a suportar-ho tot\nPotència i 16 hores de música perquè gaudis del millor so mentre fas els teus passejos amb bicicleta sense preocupar-te per res més.\nDissenyat perquè gaudis del millor so a l'aire lliure plogui, neu o faci sol. Aquest altaveu, resistent a l'aigua i a cops, és perfecte per a enfrontar-te a qualsevol situació climatològica a cop de pedal. Inclou llanterna per a il·luminar-te si la nit se t'ha tirat damunt.\nLa teva música com vulguis\nTotes les possibilitats de reproducció a l'abast del teu manillar: connexió Bluetooth, targeta microSD, entrada d'àudio de 3.5mm o radio FM. Tria la que més s'adapta a tu a cada moment i escolta la música com t'agrada.\nRoda al teu ritme (Accessoris de bicicleta): Aquest altaveu portàtil està pensat perquè puguis gaudir de la teva música mentre rodes amb la teva bicicleta i gaudeixes al teu ritme.\nEscolta la teva música com vulguis (Bluetooth 4.1, microSD Prayer, FM Ràdio i Àudio in): El Energy Outdoor Bike compta amb gran varietat de mètodes de reproducció perquè gaudis de la música de la de manera que més et convingui: a través del Bluetooth, des d'una targeta microSD, amb l'entrada d'àudio de 3.5mm o utilitzant la ràdio.\nPreparats per a exteriors (Xoc proof i Water resistant): Els Energy Outdoor estan pensats perquè gaudis de la música a l'aire lliure, sigui com sigui el clima. Per això, aquest altaveu compta amb resistència a l'aigua, a cops i llanterna inclosa.\nQue l'asfalt no et talli la música (10 W + bateria 2000mAh): El carrer pot ser molt sorollosa mentre dónes volta amb la teva bicicleta, per això l'altaveu amb els seus 10W de potència i la seva bateria de liti recarregable t'assegurar que la teva música s'escoltarà sense problemes i de manera segura.\nEspecificacions Energy Sistem Outdoor Box Bike:\nPotència estimada RMS: 10 W\nRang de freqüència: 60 - 18000 Hz\nPes: 379 g\nCapacitat de bateria: 2000 mAh\nTemps de recàrrega de la bateria: 3 h\nCanales de sortida d'àudio: 2.0 canals\nCables inclosos: Àudio (3,5mm), MicroUSB\nColor del producte: Negre, Groc\nFuncions de protecció: Resistent a l'aigua\nLlanterna integrada: Si\nComprar Energy Sistem Outdoor Box Bike Altaveu Bluetooth Negre/Groc\nPart Number 444878\nEt presentem el GXT 628 2.1 LED Illuminated Speaker Set de Trust, un conjunt d'altaveus per a entorns de videojocs amb subwoofer amb LED parpadeantes.\nMars gaming msbax altaveu bluetooth 10w rosa\nHiditec urban rok l altaveu bluetooth 10w negre\nAltaveu bluetooth Hiditec Urban Rok L amb tecnologia True Wireless. Aprofita la potència d'aquest altaveu sense fil, tot un dia sense cables ni interrupcions. A més, connecta dos altaveus amb tecnologia True Wireless per a duplicar la potència.\nHiditec urban rok s altaveu bluetooth blanc\nEnergy sistem frame speaker altaveu bluetooth east beach 50w\nPotent altaveu després d'un llenç exclusiu amb marc de fusta, la combinació entre art i música per a integrar-se amb la resta de la decoració de la teva casa. Sorprèn-te amb els seus 50 W de potència, tecnologia Bluetooth 5.0, TWS i reproductor MP3 USB i microSD.\nEt presentem en GuruTech el Music Box Aquatic Bluetooth de Energy Sistem, un altaveu submergible outdoor, àudio-in i bateria recarregable.\nAltaveu portàtil amb tecnologia Wi-Fi i 25 W de potència per a gaudir dels teus temes preferits i controlar a través de la seva APP el que escoltes dins o fora de la teva casa. Comparteix la teva música a més dispositius gaudint d'infinites possibilitats.\nConceptronic dunkan01r altaveu bluetooth 10w vermell\nEl Conceptronic DUNKAN01R és un altaveu multimèdia Bluetooth que es connecta de manera sense fil a un telèfon mòbil Bluetooth, tauleta, equip portàtil o PC. Amb la seva pràctica funció de control tàctil i control senzill i total de l'altaveu mitjançant empremtes dactilars, el DUNKAN ofereix una experiència d'escolta excel·lent i de navegació racionalitzada. Disseny simple i elegant que encaixa en qualsevol habitació de la casa, amb sons estèreos magnífics i d'alta qualitat que donen vida a la música.\nEnergy sistem music box bz6 altaveu bluetooth\nExperimenta tota la potència del so portàtil amb aquest altaveu Bluetooth i gaudeix de més de 24 hores de diversió, gràcies al seu bateria de liti recarregable.\nLogitech z607 altaveus 5.1 so envolupant 80w\nEl so envolupant 5.1 ofereix un àudio potent. Amb una potència de pic de 160 watts, aquest sistema d'altaveus 5.1 plena el teu espai amb àudio d'alta qualitat que sona increïble. Gaudeix d'autèntic so envolupant des de qualsevol font: televisor, telèfon, ordinador, jocs 1 i més. Fins i tot pots reproduir contingut d'àudio directament de targetes SD, unitats USB o radio FM. El transductor de subwoofer de 133,35 mm produeix greus que pots sentir. I el comandament a distància inclòs i els cables posteriors extralargos faciliten la configuració i l'ús.


Com anar fins al famós bosc de bambú d'Arashiyama de Kyoto\nArriba el darrer dels nostres articles dedicat a les visites que vam fer a la meravellosa ciutat de Kyoto. En aquest cas, la nostra darrera tarda Kyoto la vam dedicar a anar fins a una altra de les imatges més populars del país, el conegut bosc de bambú d’Arashiyama.\nCom arribar a Arashiyama\nQuè visitar a Arashiyama?\nTenryu-ji (temple budista)\nBosc de bambú d’Arashiyama\nParc dels Monos Iwatayama\nJōjakkō-ji (temple budista)\nGiō-ji (temple budista)\nEl mapa d’Arashiyama\nDes de l’estació de Kyoto, hi arriba l’autobús 28 o l’11 des de l’estació Keihan Sanjō.\nTambé es pot agafar la línia de tren San-in de JR des de les estacions central o Nijō i baixar a l’estació Saga Arashiyama (s’ha d’agafar el tren local perquè l’exprés no s’atura a Arashiyama).\nDes del centre, també es pot agafar la línia de metro Tōzai fins a l’última parada a l’oest Uzumasa-Tenjin-gawa i allí agafar un taxi fins a Arashiyama (uns 1600 iens).\nÉs un dels temples més importants de l’escola zen Rinzai i va ser construït el 1339, després que un sacerdot somiés que un drac sortia d’un riu molt proper. Per això el nom del temple que vol dir “drac celestial”. Els edificis actuals daten del 1900, però l’atracció principal és el jardí zen del segle XIV. El bosc de bambú es troba sortint per la porta nord del recinte.\nHorari: de 8.30 a 17.30 h.\nDes de la porta nord del Tenryu-ji s’arriba a la zona més espessa del bosc. S’ha de tenir clar que és un carrer que va fins la Okōchi Sansō Villa (l’entrada costa 1000 iens amb te i pastes), la residència d’un actor de pel·lícules de samurais que permet visitar els jardins que tenen boniques vistes sobre la ciutat.\nSincerament, tot i les espectacular fotografies que existeixen d’aquest indret, ens va decebre una mica. De bosc té més aviat poc, és un carrer que passa pel mig d’una extensió de bambú. Quan arribes al final del carrer, adéu bambú.\nLa veritat és que no va ser pas com ens ho imaginàvem. Suposo que també hi va influir la quantitat de gent que hi havia. Si voleu estar-hi, més o menys, sols, el més recomanable és que hi aneu a primeríssima hora del matí.\nEncara que durant la nostra visita a Arashiyama només vam tenir temps per visitar el temple Tenryu-ji i el bosc de bambú, les dues atraccions de la zona més recomanades a tots les guies, us deixem la informació d’altres espais que pot ser us pot interessar visitar.\nHi viuen dos centenars de macacos japonesos de totes les edats i mides. L’ascens és pronunciat i s’han de pujar unes quantes escales per arribar a la zona més alta, on hi ha bones vistes sobre Kyoto i una gàbia des d’on donar menjar als animals (ells estan lliures i tu a la gàbia). És important no mirar-los directament als ulls i si s’apropen fer veure que se’ls està ignorant.\nPreu: 550 iens\nÉs un tren turístic que realitza un trajecte de 7 km en 25 minuts. Va des de Arashiyama fins a Kameoka. Es tracta d’un antic tren amb seients de fusta que passeja entre les muntanyes d’Arashiyama. Cada tren té quatre vagons tancats i un d’obert, tots amb seients reservats que s’han de comprar amb antelació a l’estació Torokko Saga o a les oficines de la JR. A l’estació de Torokko Kameoka es pot tornar a agafar el tren per fer el recorregut a la inversa o fer un passeig amb barca pel riu Hozugawa de tornada fins a Arashiyama (dues hores de trajecte per 4.100 iens).\nHorari: de 9 a 16 h.\nPreu: 620 iens\nÉs famós per la pagoda Tahōto i les fulles dels seus aurós. La zona superior del recinte ofereix bones vistes sobre l’est de Kyoto.\nEl temple és famós pel camp de molsa que hi ha davant la sala principal amb una teulada de palla.\nPer finalitzar aquest article, us deixem un mapa amb els punts d’interès d’Arashiyama enumerats anteriorment, perquè us sigui una mica més senzill orientar-vos.


Sobirans a internet - Saül Gordillo\nSobirans a internet\nDijous, 15 de setembre de 2011 21:45 h\nEl conseller d'Economia, Andreu Mas-Colell, acaba d'afirmar que “Catalunya com a país independent seria perfectament viable”. Aquestes paraules tenen un cert valor. No recordo que predecessors seus com Antoni Castells (PSC) o Macià Alavedra (CiU) arribessin a aquest nivell declaratiu o, dit d'una altra manera, fossin tan sincers. L'últim baròmetre de la Generalitat situa el sobiranisme com majoritari a la societat catalana, i és per això que referents com Mas-Colell fan bé dient aquestes coses perquè l'escoltin els sectors més porucs i reticents al procés d'independència. Durant aquesta Diada, un altre predecessor seu a Economia, l'actual president Artur Mas, va advertir que Catalunya ha iniciat ja la “transició nacional”. Són gestos que els més convençuts troben insuficients, però que tenen un efecte gota a gota entre els que mai no s'ho han plantejat seriosament, de tenir un estat propi.\nJa sé que internet no és ben bé el món (mal anomenat) real, però als que no militen de la causa sobiranista m'agradaria recordar-los que Catalunya ja és independent a la xarxa. Demà a la una de la nit farà 6 anys que l'organisme internacional ICANN va aprovar el domini per a la llengua i cultura catalana, el primer i únic d'aquestes característiques a tot el món. Va ser un triomf dels internautes que van impulsar una candidatura que, contra tot pronòstic, va obtenir el cat al primer intent. I està sent un altre èxit que el país digital hi hagi apostat. Si consulteu 50mil.cat veureu que el nombre de matrícules catalanes supera les 50.000, i això permet que el català sigui una llengua global molt ben posicionada a la xarxa. Quan les decisions es prenen a 6.000 quilòmetres (Califòrnia) en lloc de 600 (Madrid), la independència és possible i ens fa sentir més orgullosos. Tenim matrícules pròpies en el món digital, però a les carreteres podem ser multats per dur el CAT. Parlem en català arreu del planeta, però a l'escola catalana li volen imposar el castellà.\nandreu mas-colell, artur mas, català, catalunya, domini .cat, el punt avui, ICANN, independència, internet\n3434 lectures Cap comentari\nProducte d'El Hogar Gallego (fotos de Joan Selva)\nDiumenge, 12 mai.


Agents socials fan pinya per demanar que s'allargui el permís per abocar al Cogulló - Regió7 :: El Diari de la Catalunya Central\nAgents socials fan pinya per demanar que s'allargui el permís per abocar al Cogulló\nPromineria convoca unes 200 persones al Mas de la Sala de Sallent en defensa de la continuïtat dels llocs de treball a la mina\njordi escudé sallent 31.03.2017 | 23:48\nLa convocatòria de Promineria va omplir la vela del restaurant Mas de la Sala de Sallent, on es feia la trobada. Promineria\nUns 200 empresaris i representants sindicals i d'associacions i col·lectius socials del Bages convocats per la plataforma Promineria es van trobar aquest dijous al vespre a Sallent en un gest «unitari» per reivindicar una moratòria temporal per poder continuar abocant parcialment al Cogulló més enllà del 30 de juny, com a data límit fixada per una sentència judicial. Entenen que aquesta opció, combinada amb altres mesures alternatives, «és l'única via per evitar l'afectació dels llocs de treball o el cessament de l'activitat» a les mines de Balsareny i Sallent, «i estem disposats a tot per defensar-ho», apuntava el president de Promineria, Esteve Pintó. No descarten mobilitzacions.\nLa trobada va aplegar, entre altres, representants de les Cambres de Comerç del Bages i el Berguedà, de la UBIC de diferents munnicipis, de la FUB, o d'entitats diverses com Ampans o esportives, i també alguns alcaldes a títol personal. Va servir per avaluar «la greu situació» per la que travessa l'activitat a les mines de Sallent, a només 3 mesos per al compliment de la sentència i sense que estigui a punt el pou de Cabanasses de Súria, que ha de generar més activitat per absorvir els treballadors provinents de Sallent. N'hi ha per 20 mesos, «i hem de buscar solucions».\nPromineria recull les propostes que, explica Pintó, li ha fet arribar la pròpia empresa, i que va exposar a la trobada d'ahir. Es tracta d'una combinació de tres mesures «que ens semblen viables i coherents» per al període transitori, «però no n'hi ha prou i en necessitem una quarta per poder abocar el sobrant al Cogulló, amb la garantia que en aquests 20 mesos de moratòria mai se superaria l'alçada màxima establerta a partir de la sentència, i a més, tenint en compte que hi ha un pla de restauració previst d'executar de forma imminent», diu Pintó. (Vegeu més detalls al desglossat de sota).\nSobre la taula hi ha diverses opcions, però a «hores d'ara no són viables o no compensen en el context d'un període curt de temps», puntualitza Pintó. Per exemple, «es podria portar tota la sal que es produeixi a Sallent cap a Súria, però seria un greuge mediambiental important, amb 300 camions amunt i avall cada dia, i el Fusteret rebria tant mineral que crearíem un segon Cogulló». També s'havia plantejat habilitar un altre abocador, «però encara que fos per a un període transitori, generaria rebuig social i un nou impacte, com a mínim visual».\nAmb la trobada d'ahir, agents econòmics i socials de la comarca «volem fer pressió de forma unitària amb el màxim d'adhesions possibles, i fer entendre a l'administració i a la justícia que aquestes propostes són l'única opció possible», diu Pintó. A més, «aquesta lluita no és només per solucionar la situació actual, sinó per garantir l'activitat i els llocs de treball futurs».\nDe la reunió en va sortir la intenció d'elaborar un manifest conjunt que es podrà signar a partir dels propers dies. També es va acordar la celebració d'un acte lúdicofestiu obert a entitats, treballadors, polítics i empresaris per aconseguir encara més firmes, que possiblement es faria al Nou Congost en una data per concretar d'aquí a un parell de setmanes. Els mateixos treballadors ja han estat recollint firmes de suport (l'última, diumenge al Congost), i ja en sumen més de 3.000.


Jana Delaurens marxa a jugar als Estats Units | Club bàsquet Granollers\nJana Delaurens marxa a jugar als Estats Units\nD’aquí uns dies la pilota tornarà a ser protagonista amb la tornada dels equips als entrenaments, però en aquesta tornada a les pistes ens adonarem que falta una de les jugadores referència de la cantera del CB Granollers i aquesta no és altra que Jana Delaurens.\nDesprés de fer tota la seva etapa de formació, fins i tot debutant amb el Sènior A femení, la Jana ha decidit emprendre una nova aventura: marxa a estudiar i jugar als Estats Units\nDesprés de formar part del Júnior Preferent aquestes dues últimes temporades la Jana obté una beca de la prestigiosa universitat americana Cowley College a l’estat de Kansas on anirà a estudiar comerç internacional\nAl club hem volgut parlar amb ella, conèixer les seves sensacions a pocs dies de marxar cap a terres americanes, i també aprofitar per fer una petita valoració de la seva trajectòria al CB Granollers\nFa anys que vas arribar al club i marxes ara tot just al acabar la teva etapa de formació. Com valores aquesta etapa a nivell personal i competitiu?\nVaig començar a jugar a bàsquet a Premini aquí al club i he anat passant per totes les categories. En total he estat al CB Granollers durant 9 temporades, les quals han sigut molt importants per a mi. A nivell competitiu, puc dir que he tingut molta sort d’estar en un equip que m’ha permès estar a tres campionats de Catalunya i a dos d’Espanya. Per tant ha sigut una etapa que m’ha ajudat a aprendre molt bàsquet i a millorar cada vegada més. Però no tot és el bàsquet, a nivell personal m’ha ajudat a fer moltes amigues que són per a tota la vida i aprendre valors de sacrifici, esforç i companyerisme.\nHas format part del millor equip femení de la història del club, quins creus que han sigut els secrets per haver obtingut aquests èxits?\nSimplement per a mi, el que ha fet que haguem pogut assolir aquest èxit ha sigut estar en un equip on el bon rollo hi ha estat sempre present. Gràcies a això, és molt més fàcil entrenar dur i aconseguir objectius\nEstic segur que una jugadora de les teves característiques i nivell ha tingut moltes ofertes per fitxar per altres clubs. Quines raons et van fer quedar al CBG?\nLa principal raó, que per a mi és molt important, és l’ambient del club. Un ambient molt familiar on tothom és amic de tothom i el companyerisme que hi ha entre la gent. A més a més del nivell que hi ha en el bàsquet, tant per entrenadors com jugadors, que em permetia tenir a casa meva tot el que m’oferien fora.\nD’aquí uns dies marxaràs a Kansas, quines van ser les principals raons per acceptar aquesta aventura?\nQuan Cowley College es va posar en contacte amb mi, vaig pensar que estudiar i jugar als Estats Units seria una molt bona oportunitat per a mi. Poder jugar a la NJCAA i poder-ho compaginar amb els meus estudis de comerç internacional, vaig pensar que m’aniria bé i a més seria una gran experiència\nQuè ens pots comentar sobre el teu nou equip?\nCowley College és una universitat que està a la ciutat de Arkansas City, i participa a la divisió 1 de la NJCAA. És una universitat que sempre està entre els millors equips d’aquesta lliga. Aquest any ha fitxat a varies jugadores d’altres països com Brasil, Austràlia, Anglaterra, Bulgària…\nQuines coses creus que trobaràs a faltar quan arribis a la teva nova residència?\nEl que més trobaré a faltar serà la meva família i tots els meus amics. Al principi serà difícil, però tot és acostumar-s’hi. També trobaré molt estrany canviar de club i equip, ja que sempre he jugat al CB Granollers, on he estat jugant molts anys amb jugadores que s’han convertit en germanes i les trobaré a faltar moltíssim.\nPer acabar, et vaig demanar que triessis una foto de portada per a aquesta entrevista. Digues-me els motius del perquè has triat aquesta\nAquesta foto és de tot l’equip. No he triat una foto on només surti jo, ja que vull que quedi clar que el bàsquet no és individual, sinó que és un esport d’equip, i a més surten les meves companyes i amigues que són gent molt important per a mi. Ens la vam fer al vestidor després de guanyar un torneig a València, contra equips que després van jugar els campionats d’Espanya, i que reflecteix que ens ho em passat molt bé estant juntes\nMoltes gràcies Jana pel teu temps, i que sàpigues que a Granollers estarem molt pendents de les teves evolucions al Cowley College. Molta sort, bon viatge i a gaudir de l’experiència!\nPrevious story Vine a jugar amb nosaltres!\nNext story Avui parlem amb: Manel Blanco i Josep Miquel Bossacoma


Resum #1aCatHFem: El BCN Sants únic equip que continua amb tot guanyat\nArxiu El BCN Sants continua guanyant-ho tot\nDesprés de la 12a jornada el BCN Sants continua sent l'únic equip que ho ha guanyat tot i líder del grup A. En els altres grups dominen Cardedeu, Martorell i Cerdanyola Verd.\nPau Casals 18-19 Sarrià\nLes sabadellenques van fer un gran partit contra un dels grans aspirants a l'ascens, però van veure trencada la seva ratxa de cinc partits seguits guanyats. Les sarrianenques, que no van fer un bon partit, quasi asseguren un dels tres primers llocs, o sigui plaça a la fase d'ascens.\nLes sarrianenques al vestidor (@uesarria77)\nCerdanyola Verd 28-25 Ribes\nEl líder va haver de superar un rival molt complicat per quasi assegurar una plaça a la fase d'ascens i per tant assegurar com a mínim la presència a la nova 1a Catalana de la temporada vinent.\nLes ribetanes van començar manant (5-8), però l'equip local va capgirar el marcador al descans (15-13). A la represa les visitants van aconseguir empatar a 19, però en el tram final les cerdanyolenques van tornar a obrir forat.\nCerdanyola Negre 12-34 Garbí\nLes garbinenques van guanyar sense problemes abans de rebre el líder, l'altre Cerdanyola, la setmana vinent.\nLes garbinenques contentes després d'un partit fàcil (fb Club Handbol Garbí)\nCoope Sant Boi B 30-23 Martorell B\nL’equip local com era previsible va guanyar amb autoritat davant d'un equip que va plantar cara.\nAscó B 13-19 Montbui\nLes anoienques van obtenir un triomf que les deixa molt a prop de la tercera plaça.\nBCN Sants 40-20 Polinyà\nLes barcelonines continuen sense cedir cap punt i es van fer altra vegada amb el lideratge, i junt amb el Vilanova del Camí tenen ja les fases d'ascens a tocar. Matemàticament els falta un sol punt.\nIgualada 14-17 Montcada\nLes montcadenques van fer un pas important per assolir el quart lloc que es disputaran amb l'Ascó B.\nDescansava Vilanova Camí (1r)\nRubí 20-23 Sant Joan Despí B\nEn el partit més destacat del grup les santjoanenques van aconseguir la seva sisena victòria consecutiva i van sumar dos punts importants per ficar-se en la fase d'ascens. Les visitants van dominar sempre en el marcador, però sense poder-lo trencar en cap moment.\nL'equip santjoanenc, amb les rubinenques al fons (@chsjd)\nSantpedor 19-23 Terrassa\nLes egarenques, sempre lluitadores, no volen rendir-se mentre hi hagi opcions d'entrar a fases i van guanyar en una pista difícil, i estan a només 3 punts del tercer lloc.\nCardedeu 30-24 Cornellà\nEl líder va guanyar davant el cuer com era previsible, però amb menys facilitats de les esperades.\nSant Cugat 25-20 JH Mataró B\nEl segon classificat tampoc ho va tenir fàcil davant l’equip mataroní, però es manté a roda del líder.\nTortosa 24-13 Lleida Pardinyes B\nLes tortosines van trencar la seva mala ratxa de tres derrotes seguides, però de moment estan fora de la fase d'ascens.\nEsplugues 17-20 Martorell\nEn el derbi del Baix Llobregat les martorellenques van sumar dos punts molt treballats, davant un bon rival. Es mantenen imbatudes i ja tenen a tocar la fase d'ascens.\nLes martorellenques només han cedit un punt (fb Club Handbol Martorell)\nSesrovires 27-25 Molins\nEn aquest altre derbi del Baix Llobregat va haver-hi una lleugera sorpresa, ja que les sesrovirenques que estaven 7 punts per sota van aconseguir doblegar el jove equip molinenc que està en zona de fases.\nL'equip del Sanes victoriós (@chses1973)\nLlavaneres Caldes d’Estrac - La Garriga, ajornat\nRiudellots - Guissona, ajornat